ઉત્તરપ્રદેશમાં શુક્રવારે ઠેરઠેર વરસાદ નોંધાયો હતો. વિવિધ ઘટનાઓમાં વીજળી ત્રાટકતાં પાંચ વ્યક્તિઓનાં મોત થયા હતાં. આ ઘટનાઓ જૌનપુર અને રાયબરેલી જિલ્લાઓમાં બની હતી. રાજસ્થાનના કેટલાક ભાગોમાં હળવો વરસાદ પડતાં ગરમીમાં આંશિક રાહત થઈ હતી. જોકે ચુરુ ૪૫.૫ ડિગ્રી સે. તાપમાન સાથે સૌથી ગરમ સ્થળ બની રહ્યું હતું. રાજસ્થાનમાં શ્રીગંગાનગર, કોટા, બિકાનેર, પિલાની અને જયપુરમાં તાપમાન ૪૨ ડિગ્રી સે. થી ૪૫ ડિગ્રી સે.થી વધુ રહ્યું હતું. હવામાન વિભાગના જણાવ્યા પ્રમાણે, રાજ્યમાં કેટલાક સ્થળોએ સામાન્ય વરસાદ તેમજ પવન ફૂંકાવાની શક્યતા છે.